Document ID: /roh_data/filtered/fineweb-2-filterrobots_roh.jsonl.gz/19780

Sco quai ch’il votant da Filisur Hans-Jakob Schutz ha ditg envers RTR, vegnia la gruppa d’interess «Pro Filisur» a s’inscuntrar en duas emnas e discutar, tge dumondas che duessan anc vegnir scleridas en il project da fusiun. Felix Schutz, il president communal da Filisur ha ditg, ch’el saja avert per tals discurs.
La fusiun vegn accumpagnada dal chantun. Ils plans prevesan, che la fusiun duai ir en vigur sin l’emprim da schaner 2017. L’administraziun communala duai esser a Bravuogn, ed il suveran duai pudair decider sche la nova vischnanca duai avair num Ela u Bravuogn-Filisur. La votaziun da fusiun è planisada per l’avrigl u matg da quest onn.